Jöttem, láttam és simán bármikor visszamennék. Legalábbis így tudnám összefoglalni a sevillai utazásunkat. Az egyik helyi kocsmában sörözés közben észrevettem egy spanyol feliratot a falon. Nagyjából annyi volt a jelentése, hogy "Egyszer majd, ha meghalok és a mennyországba kerülök, akkor biztosan a következő gondolatok járnak majd a fejemben: Szép ez e hely, de nem egy Sevilla". És így utólag visszagondolva nagyon találó volt ez a szöveg. Sevillába könnyű beleszeretni, annyira hangulatos az egész város. Bár túl sok időt nem töltöttünk ott, de nagyon gyorsan otthonosan éreztem magam. Ha belefásultatok a szürke hétköznapok ótvaros mocsarába, akkor nyugodtan foglaljatok egy repülőjegyet Sevillába. Nem fogjátok megbánni. Sevilla nálunk 10/10 - nem csak a látnivalók miatt, hanem a hihetetlenül kedves embereknek hála.